钦定古今图书集成/理学汇编/文学典/第002卷 > 梁刘勰文心雕龙 > 《声律》
## 钦定古今图书集成/理学汇编/文学典/第002卷 > 梁刘勰文心雕龙 > 《声律》

夫音律所始，本于人声者也。声合宫商，肇自血气，先

歌，先揆以法，使疾呼中宫，徐呼中征。夫商征响高，宫
羽声下，抗喉矫舌之差，攒唇激齿之异，廉肉相准，皎
然可分。今操琴不调，必知改张；摛文乖张，而不识所
调。响在彼弦，乃得克谐；声萌我心，更失和律。其故何
哉？良由内听难为聪也。故“外听之易，弦以手定；内听
之难，声与心纷。可以数求，难以辞逐。凡声有飞沉，响
有高下，双声隔字而每舛，叠韵杂句而必暌。沉则响
发而断，飞则声飏不还；并辘轳交往，逆鳞相比，迂其
际会，则往蹇来连。”其为疾病，亦文家之吃也。夫吃文
为患，生于好诡，逐新趣异，故喉唇纠纷。将欲解结，务
在刚断。左碍而寻右，末滞而讨前，则声转于吻，玲玲
如振玉；辞靡于耳，累累如贯珠矣。是以声画妍媸，寄
在吟咏；滋味流于字句，气力穷于和韵。异音相从谓
之“和”，同声相应谓之“韵。”韵气一定，故馀声易遣；和体
抑扬，故遗响难契。属“笔易巧，选和至难，缀文难精，而
作韵甚易。虽纤毫曲变，非可缕言，然振其大纲，不出
兹论。若夫宫商大和，譬诸吹籥，翻回取均，颇似调瑟。
瑟资移柱，故有时而乖贰；籥含定管，故无往而不一。
陈思、潘岳，吹籥之调也；陆机、左思，瑟柱之和也，概举
而推，可以类见。”又诗人综韵，率多清切。《楚辞》“《辞》《楚》，故
讹韵”实繁。及张华论韵，谓士衡多楚，《文赋》亦称知楚
不易，可谓衔灵均之声馀，失黄钟之正响也。凡切韵
之动，势若转圜，讹音之作，甚于枘方，免乎枘方，则无
大过矣。练才洞鉴，剖字钻响，识疏阔略，随音所遇，若
长风之过籁，南郭之吹竽耳。古之佩玉，左宫右征，以
节其步，声不失序，音以律文，其可忘哉！赞曰：“标清务
远，比音则近。吹律胸臆，调钟唇吻。声得盐梅，响滑榆
槿。割弃支离，宫商难隐。”